ยุติการตั้งครรภ์ไปเมื่อวันที่ 25ก.ค จนถึงวันนี้ประจำเดือนยังไม่มาเลย แต่มีเลือดออกแค่เปื้อนกางเกงในตั้งแต่วันเสาร์ปริมาณน้อยกว่าประจำเดือนไม่มีอาการปวดท้องเมื่อวันที่28ไปพบมาว่าตั้งครรภ์แต่เห็นแค่ถุ้งครรภ์พอมาวันนี้ไปหามาคนละโรงพยาบาลแต่ไม่เจอถุงตั้งครรภ์ สงสัยมากค่ะ
สวัสดีค่ะ การยืนยันการตั้งครรภ์นั้นสามารถทำได้โดยการตรวจระดับฮอร์โมนที่สร้างจากรกในปัสสาวะหรือในเลือด ตรวจเจอประมาณ 10-14 วันหลังมีการปฏิสนธิ หากผลยังก้ำกึ่ง แพทย์อาจจะใช้วิธีติดตามผลอีก 1-2 อาทิตย์ ดูว่าระดับฮอร์โมนตัวดังกล่าวค่อยๆเพิ่มขึ้นหรือไม่อีกวิธีที่ใช้ยืนยันได้คือการอัลตราซาวน์หน้าท้องเพื่อดูตัว หัวใจเด็ก หรือถุงตั้งครรภ์ดังกล่าวมา ซึ่งการทำอัลตราซาวน์นั้นขึ้นกับประสบการณ์และความสามารถของผู้ทำเป็นหลัก รวมไปถึงความแม่นยำของเครื่องที่ใช้ แพทย์แต่ละคนจึงอาจเห็นแตกต่างกันไปได้ ยิ่งอายุครรภ์น้อย บางครั้งก็อาจจะต้องใช้แพทย์ที่มีประสบการณ์มากจึงจะเห็น ดังนั้นคงต้องใช้หลายๆวิธีรวมกัน จึงจะบอกได้ค่ะหากมีเลือดออกระหว่างการตั้งครรภ์ มักเกี่ยวกับภาวะแทรกซ้อนเช่นแท้ง หรือท้องนอกมดลูก ควรรีบไปพบสูตินรีแพทย์ทันทีค่ะ